|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  |
| **ΥΠΟΥΡΓΕΙΟ ΠΑΙΔΕΙΑΣ KAI ΘΡΗΣΚΕΥΜΑΤΩΝ** | Κομοτηνή, 06/10/2020 |
| ΠΕΡ/ΚΗ Δ/ΝΣΗ Π/ΘΜΙΑΣ &Δ/ΘΜΙΑΣ ΕΚΠΑΙΔΕΥΣΗΣΑΝ. ΜΑΚΕΔΟΝΙΑΣ & ΘΡΑΚΗΣ |  |  |
| **Δ/ΝΣΗ Δ/ΘΜΙΑΣ ΕΚΠΑΙΔΕΥΣΗΣ ΡΟΔΟΠΗΣ** |  |  |
| **Τμήμα:**  | **Γ΄ ΠΡΟΣΩΠΙΚΟΥ** |  |
| **Ταχ. Διεύθυνση:**  | Στ. Κυριακίδη 91 |  |
| **Πόλη:**  | 69132, Κομοτηνή |  |
| **Πληροφορίες:** | Ε. ΚολλημένουΠ. Κολάτσου |  |
| **Τηλέφωνο:** | 2531025216,25044 |  |  |
| **Fax:** | **2531028469** |  |  |
| **Email:** | mail**@**dide.rod.sch.gr |  |  |
| **Ιστοσελίδα:** | <http://dide.rod.sch.gr> |  |  |

**ΘΕΜΑ : ΟΔΗΓΙΕΣ ΓΙΑ ΤΙΣ ΠΡΟΣΛΗΨΕΙΣ ΑΝΑΠΛΗΡΩΤΩΝ ΕΚΠΑΙΔΕΥΤΙΚΩΝ ΚΑΙ ΩΡΟΜΙΣΘΙΩΝ ΣΧΟΛΙΚΟΥ ΕΤΟΥΣ 2020-2021 ΠΡΟΓΡΑΜΜΑΤΩΝ ΕΣΠΑ.**

Σας γνωρίζουμε ότι δημοσιεύθηκε στο ΦΕΚ 3344/Β΄/10-8-2020 η αριθμ.104627/ΓΔ5/7-8-2020 Υ.Α. με θέμα : (Ρύθμιση θεμάτων πρόσληψης και τοποθέτησης αναπληρωτών και ωρομίσθιων εκπαιδευτικών, μελών Ειδικού Εκπαιδευτικού Προσωπικού (Ε.Ε.Π.) και Ειδικού Βοηθητικού Προσωπικού (Ε.Β.Π.)

Σύμφωνα με την ανωτέρω Υ.Α. στο άρθρο 6 αναφέρει ότι: «Οι προσληφθέντες προσέρχονται για ανάληψη υπηρεσίας απευθείας στη σχολική μονάδα τοποθέτησης εντός της προθεσμίας που ορίζεται στην απόφαση πρόσληψης. Εάν ο αναπληρωτής ή ωρομίσθιος τοποθετείται σε περισσότερες από μία σχολικές μονάδες, η ανάληψη υπηρεσίας λαμβάνει χώρα στη σχολική μονάδα όπου θα παρέχονται οι περισσότερες ώρες διδασκαλίας, σύμφωνα με την απόφαση τοποθέτησης. Κατ’ εξαίρεση - για λόγους ανωτέρας βίας - δύνανται να αναλάβουν υπηρεσία, εντός της ίδιας προθεσμίας, στην οικεία Διεύθυνση Εκπαίδευσης, κατόπιν συνεννόησης με τα αρμόδια στελέχη της».

Λαμβάνοντας υπόψη τα ανωτέρω, τα νέα δεδομένα που προκύπτουν λόγω covid-19, αλλά και προς αποφυγή συνωστισμού στη ΔΙΔΕ Ροδόπης, για την ομαλή και ταχύτερη διεκπεραίωση της διαδικασίας πρόσληψης, σας γνωστοποιούμετα παρακάτω :

Στην ιστοσελίδα της υπηρεσίας μας έχουν αναρτηθεί όλα τα δικαιολογητικά πρόσληψης – αιτήσεις–Υπεύθυνες δηλώσεις και οι σχετικές για την πρόσληψή σας πληροφορίες. Παρακαλούμε, αφού διαβάσετε με προσοχή το αρχείο «ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΑΝΑΠΛΗΡΩΤΩΝ» και λάβετε υπόψη σας τον πίνακα με τις κενές θέσεις, να συμπληρώσετε την ΑΙΤΗΣΗ ΤΟΠΟΘΕΤΗΣΗΣ και την ΚΑΡΤΕΛΑ ΓΙΑ ΠΡΟΣΛΗΨΗ ΣΤΗΝ ΕΡΓΑΝΗ και να τα στείλετε μέχρι την **Τετάρτη 07/10/2020 και ώρα 11.00** π.μ σκαναρισμένα στην ηλεκτρονική διεύθυνση mail**@**dide.rod.sch.gr (σε αρχείο .pdf).Το αρχείο με την αίτηση και την καρτέλα για πρόσληψη στο Εργάνη θα πρέπει στην ονομασία του να φέρει με κεφαλαία γράμματα: i) το επώνυμο και το όνομα του αναπληρωτή - ωρομίσθιου, ii) τον κλάδο του (π.χ. ΚΩΝΣΤΑΝΤΟΠΟΥΛΟΣ ΚΩΝΣΤΑΝΤΙΝΟΣ\_ΠΕ03).

Όλα τα υπόλοιπα δικαιολογητικά θα παραδοθούν από τους προσληφθένετς εκπαιδευτικούς στον/στην Διευθυντή/ντρια του σχολείου τοποθέτησης λαμβάνοντας αριθμό πρωτοκόλλου. Εν συνεχεία θα αποσταλούν συγκεντρωτικά ανά σχολείο στη Δ/νση Δ.Ε. Ροδόπης με ευθύνη των διευθυντών των σχολικών μονάδων.

Η Απόφαση τοποθέτησης-διάθεσης στα σχολεία αρμοδιότητάς μας θα αναρτηθεί στο site της Διεύθυνσης Δ.Ε. Ροδόπης <http://dide.rod.sch.gr> το αργότερο αύριο 07-10-2020 στις 15:00. Ως εκ τούτου oι προσλαμβανόμενοι οφείλουν να παρουσιαστούν και να αναλάβουν υπηρεσία **εντός δύο εργάσιμων ημερών** από την επομένη της ημερομηνίας τοποθέτησής τους σε σχολική μονάδα, ήτοι στις **08 ή στις 09 Οκτωβρίου 2020.**

|  |  |
| --- | --- |
|  | **Η ΔΙΕΥΘΥΝΤΡΙΑ Δ.Ε. ΡΟΔΟΠΗΣ****ΜΑΡΙΓΟΥΛΑ ΚΟΣΜΙΔΟΥ** |